บลจ.ทิสโก้ ชี้หุ้นบวกได้เพราะแรงหุ้นปันผลดันตลาด
ทิสโก้เผยหุ้นไทยบวกได้เพราะแรงหนุนจาการซื้อหุ้นปันผล-ตัวเลขเศรษฐกิจที่รัฐบาลประกาศ
23 ก.พ. 2553

ทิสโก้เผยหุ้นไทยบวกได้เพราะแรงหนุนจาการซื้อหุ้นปันผล-ตัวเลขเศรษฐกิจที่รัฐบาลประกาศ
นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้ เปิดเผยว่า สาเหตุที่ดัชนีหุ้นไทยออกมาดีได้เพราะมีตัวเลขเศรษฐกิจไทยที่ทางการประกาศออกมาและดีกว่าที่คาดกันไว้ ประกอบกับแรงหนุนจากการซื้อหุ้นปันผล ซึ่งสามารถกลบเกลื่อนประเด็นการเมืองได้บ้าง
“ต้องยอมรับว่าเทศกาลหุ้นปันผลช่วยพยุงตลาดหุ้นไทยได้ ซึ่งยกตัวอย่างหุ้น บริษัท แอดวานซ์ อินโฟร์ เซอร์วิส (ADVANC) ที่จ่ายผลตอบแทนถึง 10 % ซึ่งหากนำเงินไปลงทุนที่อื่นอาจได้รับผตอยแทนไม่เท่านี้ โดยส่วนตัวคิดว่าการจ่ายปันผลนั้นจะช่วงยพยุงตลาดหุ้นไทยไปถึงเทศกาลการจ่ายปันผลจริงในเดือน เม.ย.-พ.ค ประกอบกับตลาดหุ้นไทยยังมีราคาปิดต่อกำไรต่อหุ้น (พี/อี) เพียง10 เท่า ซึ่งถือว่ามีส่วนลดกว่าภูมิภาคถึง 30 %”
ทว่า แรงซื้อหุ้นปันผลส่วนใหญ่ตอนนี้มาจากนักลงทุนไทยที่กล้าเข้ามาลงทุนชัดเจน แต่อย่างไรก็ตามจะเห็นว่าค่อยๆ มีนักลงทุนต่างชาติแหย่เข้ามาบ้างซื้อขายให้เห็นบ้าง แต่ไม่กล้าเข้ามาลงทุนเต็มตัว เนื่องจากส่วนใหญ่รอผลการพิจารณาคำตัดสินคดียึดทรัพย์ในวันที่ 26 ก.พ. นี้ก่อน